Námestie slobody 1/29, 813 70 Bratislava 1Telefón: (02) 54430029, 54433016, Fax: (02) 54413909
ÚRAD VLÁDY SLOVENSKEJ REPUBLIKYSekciaInštitút pre aproximáciu práva

Na rokovanie vlády SR
17. apríla 2002
K materiálu č. 2785/2002
K bodu č. 24	
     

S T A N O V I S K O

k návrhu zákona o navrátení nezákonne vyvezených kultúrnych predmetov    

I
Návrh zákona o navrátení nezákonne vyvezených kultúrnych predmetov predkladá na rokovanie  vlády SR  podľa Plánu legislatívnych úloh vlády  minister kultúry SR.
II
Účelom predkladaného návrhu zákona je upraviť postup pri navrátení nezákonne vyvezených kultúrnych predmetov z územia Slovenskej republiky na územie iného členského štátu Európskej únie alebo z územia členského štátu na územie Slovenskej republiky.
III
Problematika predkladaného návrhu zákona je prioritou aproximácie práva podľa čl. 70 Európskej dohody  o pridružení, je  prioritou podľa Národného programu pre prijatie acquis communautaire, ako aj  prioritou podľa Partnerstva pre vstup. Návrh zákona  je taktiež  prioritou odporúčanou  v  Príprave asociovaných krajín strednej a východnej Európy na integráciu do vnútorného trhu Európskej únie – kapitola 11 (slobodný pohyb tovaru v harmonizovaných a  neharmonizovaných sektoroch), ako aj  prioritou podľa výsledkov zahrnutých do screeningových tabuliek a podľa negociačnej pozície. 
IV
Vzhľadom k tomu, že predkladateľ akceptoval pripomienky v predchádzajúcom legislatívnom procese, k predkladanému návrhu zákona neuplatňuje sekcia Inštitút pre aproximáciu práva ÚV SR žiadne pripomienky.

Bratislava	15.04.2002	
Vypracoval:	Mgr. Jana Hudecová
	
Tel.:	57295643

JUDr. Mária Krošlákovágenerálna riaditeľka